open-index/open-wikipedia-markdown huggingface dataset:
வெப்பம் குளிர் மழை

**வெப்பம் குளிர் மழை** (*Veppam Kulir Mazhai*) என்பது 2024 ஆம் ஆண்டு இந்தியத் தமிழில் வெளிவந்த சமூக- பரபரப்பூட்டும் திரைப்படமாகும். இத்திரைப்படத்தை பாசுகல் வேதமுத்து எழுதி இயக்கியிருந்தார். இத்திரைப்படத்தில் திரௌ இசுமத் பானு, எம். எசு. பாசுகர் ஆகியோர் நடித்திருந்தனர். இத்திரைப்படத்தை ஆசுடேக் எஃப். டி. எஃப். எசு புரொடக்சன்சு என்ற பதாகையின் கீழ் திரௌ தயாரித்தார்.

## கதைச்சுருக்கம்
சிவகங்கை மாவட்டத்திலிருக்கும் கிராமம் ஒன்றில் வசிக்கும் பெத்தபெருமாள் (திரௌ), பாண்டி (இஸ்மத் பானு) இணையருக்குத் திருமணமாகி ஐந்து ஆண்டுகளாகியும் குழந்தை இல்லை. இப்பிரச்சினையை மையமாகக் கொண்டு பெத்தபெருமாளின் எதிரிகள் அதைக் கிண்டலடிக்கும் கருவியாகப் பயன்படுத்துகின்றனர். அதே நேரத்தில் பெத்தபெருமாளின் அக்கா, அவரை விட 15 வயது குறைவான தனது மகளை அவருக்கு இரண்டாவது திருமணம் செய்து வைக்க முயற்சிக்கிறார். பேரக் குழந்தை வேண்டும் என்பதற்காக, அவரது தாயாரது விருப்பமும் அதுவாகவே இருக்கிறது. இப்படி வெறும் சமுதாயம் மட்டுமல்ல, நெருங்கிய உறவினர்களாலும் குழந்தை இல்லாத இணையர்கள் எதிர்கொள்ளும் புற, அகப் பிரச்னைகளைக் மையமாக வைத்து நகர்வதே `வெப்பம் குளிர் மழை'யின் கதையாகும்.

## நடிகர்கள்

* பெத்தபெருமாள் கதாபாத்திரத்தில் திரௌ 
* பாண்டியாக இஸ்மத் பானு
* திரி அய்யாவாக எம். எசு. பாசுகர்
* பொட்டு வேடத்தில் இராமர்
* தேவ் அபீபுல்லா- காந்தி
* அற்புதம்மாள் வேடத்தில் விஜயலட்சுமி

## தயாரிப்பு
இத்திரைப்படம் பாசுகல் வேதமுத்து இயக்கிய முதற் திரைப்படமாகும்.

## வரவேற்பு
கல்கிஆன்லைனின் இராகவ் குமார் 5 இற்கு 3.5 நட்சத்திரங்கள் என மதிப்பிட்டு" இதுபோன்ற ஒரு உணர்வுப்பூர்வமான கருத்தை எடுத்து சரியான நடிகர்களைத் தேர்ந்தெடுத்ததற்காக படத்தைப் பாராட்டுங்கள்" என்று குறிப்பிட்டார். டைம்ஸ் நவ் விமர்சகர் 5 இற்கு 3.5 என்று மதிப்பிட்டதுடன் "முன்னணி நடிகர்கள் திரௌ, இஸ்மத் பானு ஆகியோர் குறிப்பாக உணர்ச்சிப்பூர்வமான காட்சிகளில் சிறந்த நடிப்பை வழங்கியுள்ளனர்", என்று கூறினார்.

## மேற்கோள்கள்

## வெளி இணைப்புகள்
* வெப்பம் குளிர் மழை திரைப்படம்

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
துடுப்பாட்ட விதி

**துடுப்பாட்ட விதிகள்** (laws of cricket) என்பது உலகளவில் துடுப்பாட்ட விளையாட்டின் விதிகளைக் குறிப்பிடும் ஒரு குறியீடாகும். அறியப்பட்ட முதல் துடுப்பாட்டக் குறியீடு 1744 இல் தயாரிக்கப்பட்டது. 1788 ஆம் ஆண்டு முதல், இலண்டன் இலார்ட்சு துடுப்பாட்ட மைதானத்தில் உள்ள தனியார் *மேரிலேபோன் கிரிக்கெட் கிளப்* (எம்.சி.சி) க்குச் சொந்தமான இந்தக் குறியீடு அந்தச் சங்கத்தினால் பராமரிக்கப்படுகிறது. தற்போது 42 சட்டங்கள் உள்ளன (எப்போதும் "L" ஆனது தலைப்பெழுத்துடன் எழுதப்படும்), இது துடுப்பாட்ட விளையாட்டை எப்படி விளையாட வேண்டும் என்பதற்கான அனைத்து அம்சங்களையும் விவரிக்கிறது. எம்.சி.சி, சட்டங்களை ஆறு முறை மறு-குறியீடு செய்துள்ளது, ஒவ்வொன்றும் ஒன்றுக்கும் மேற்பட்ட பதிப்புகளை உருவாக்கும் இடைக்காலத் திருத்தங்களுடன் அமைந்துள்ளது. மிக சமீபத்தியக் குறியீடு (ஏழாவது) அக்டோபர் 2017இல் வெளியிடப்பட்டது; இதன் 3வது பதிப்பு 1 அக்டோபர் 2022இல்  நடைமுறைக்கு வந்தது 

முன்னாள் துடுப்பாட்ட அதிகாரப்பூர்வ ஆளும் குழுவான எம்.சி.சி இந்தப் பொறுப்பை பன்னாட்டுத் துடுப்பாட்ட அவையிடம் (ஐ.சி.சி) ஒப்படைத்துள்ளது. ஆனால், MCC சட்டங்களின் பதிப்புரிமையை அதனிடம் தக்க வைத்துக் கொண்டுள்ளது மட்டுமல்லாது அவற்றை மாற்றக்கூடிய ஒரே அமைப்பாகவும் உள்ளது, இருப்பினும், பொதுவாக ஐசிசி மற்றும் துடுப்பாட்ட நடுவர்கள் மற்றும் புள்ளிக் கணக்கீட்டாளர் சங்கம் போன்றவர்களுடன் தீவிர ஆலோசனைக்குப் பிறகு மட்டுமே மாற்றங்கள் செய்யப்படுகின்றன.

## வரலாறு

### 1744 குறியீடு

* நாணய சுழற்சி செய்ய வேண்டும்.
* இலக்கக் குச்சி  இருக்க வேண்டும் ஆறு அங்குலத்துடன் (152) உயரம் மிமீ) இணைப்பன்கள் இருக்க வேண்டும்;
* பந்து   வரை    எடையுள்ளதாக இருக்க வேண்டும்;
* நிறைவு  நான்கு வீச்சுகளைக் கொண்டது.
* பிழை வீச்சு என்பது, என்பது பந்து வீச்சுக் கோட்டிற்கு முன்னால் கால்கள் செல்வதைக் குறிக்கும்.
* ஆட்டத்தின்போது நடந்த 17 ஆம் நூற்றாண்டின் நிகழ்வுகளைத் தொடர்ந்து, பந்தை இருமுறை அடிப்பதும், களத்தைத் தடுப்பதும் ஆட்டமிழப்பாகக் கருதப்பட்டது.
* பந்து வீசும் வரை இலக்குக் கவனிப்பாளர் நிதானமாகவும் அமைதியாகவும் இருக்க வேண்டும்;
* ஒரு புதிய மட்டையாளர் வருவதற்கு நடுவர்கள் இரண்டு நிமிடங்களையும், ஆட்டப்பகுதிக்கு  இடையில் பத்து நிமிடங்களையும் அனுமதிக்க வேண்டும் (உணவு மற்றும் மழை இடைவேளைகள் தவிர்த்து);
* களத்தடுப்பாளர்கள் மேல்முறையீடு செய்யாவிட்டால் நடுவரால் மட்டையாளரை ஆட்டமிழக்கச் செய்ய முடியாது;
* நடுவருக்கு ஒரு குறிப்பிட்ட அளவு விருப்புரிமை அனுமதிக்கப்படுகிறது. மேலும் நடுவரே "ஒரே நீதிபதி" என்றும் "அவரது தீர்மானமே இறுதியானது" என்றும் தெளிவுபடுத்தப்பட்டுள்ளது.

## மேற்கோள்கள்
பகுப்பு:துடுப்பாட்டம்
4043 அலுமினியம் உலோகக்கலவை

**4043 அலுமினியம் உலோகக்கலவை** (*4043 aluminium alloy*)  என்பது  பொதுவாக அலுமினியப் பாகங்களை பற்றவைப்பதற்கு நிரப்பு பொருளாகப் பயன்படுத்தப்படும் நல்ல அரிப்பு எதிர்ப்பைக் கொண்ட ஒரு வடிப்பு அலுமினிய உலோகக் கலவையாகும். இவ்வுலோகக் கலவையில் அதிக அளவு சிலிக்கானும் (4.5 முதல் 6% வரை) மற்றும் பிற உலோகங்கள் சுவடு அளவுகளிலும் கலந்துள்ளன.  தோற்றத்தில் இது சாம்பல் நிறத்தில் இருக்கும். தங்குதன் வாயு மின்வில் பற்றவைப்பு செயல்முறைக்கான பற்ற வைக்கும் கம்பி அல்லது பற்றவைக்கும் தண்டாக விற்கப்படுகிறது. 

## வேதியியல் இயைபு
அட்டவணையில் கண்டுள்ளது போக எஞ்சியிருப்பது அலுமினியத்தின் சதவீதமாகும்.

## மேற்கோள்கள்


பகுப்பு:அலுமினியக் கலப்புலோகங்கள்
பகுப்பு:அலுமினியம்-சிலிக்கான் கலப்புலோகங்கள்
உணவாற்றல்

**உணவாற்றல்** {*Food energy*) என்பது விலங்குகளின் (மனிதர்கள் உட்பட) உடம்பானது, உணவுப்பொருட்களிலிருந்து தக்கவைத்துக்கொள்ளும் வேதி ஆற்றலாகும்.

பெரும்பாலான விலங்குகள் தங்கள் ஆற்றலின் பெரும்பகுதியை சுவாசத்திலிருந்து பெறுகின்றன. அதாவது கார்போவைதரேட்டுகள், கொழுப்புகள் மற்றும் புரதங்களை, இவை காற்றில் அல்லது தண்ணீரிலிருந்து எடுத்துக்கொள்கின்றன. கரிம அமிலங்கள், பாலியோல்கள் மற்றும் எத்தனால் போன்ற உணவின் பிற சிறிய கூறுகள் ஆற்றல் உள்ளீட்டிற்கு பங்களிக்கக்கூடும். தண்ணீர், தாதுக்கள், வைட்டமின்கள், கொழுப்பு மற்றும் நார்ச்சத்து போன்ற சில உணவு கூறுகள் ஆற்றலை வழங்குவதில் பெரிய பங்களிக்காவிட்டாலும் பிற காரணங்களுக்காக ஆரோக்கியத்திற்கும் உயிர்வாழ்வதற்கும் அவசியமாக இருக்கலாம்.

ஒரு குறிப்பிட்ட நிறைகொண்ட உணவுப்பொருளின் ஆற்றல் உள்ளடக்கங்கள், பொதுவாக மெட்ரிக் ஆற்றல் அலகு சூல்  (J) அல்லது வெப்ப ஆற்றலின் பாரம்பரிய அலகு, கலோரி (Cal) ஆகியவற்றில் வெளிப்படுத்தப்படுகின்றன.

## மேற்கோள்கள்

பகுப்பு:ஊட்டச்சத்து
கனிமம் (ஊட்டச்சத்து)

ஊட்டச்சத்து சார்ந்த சூழலில், **கனிமம்** (*mineral*) என்பது ஒரு தனிமம் ஆகும். சில "கனிமங்கள்" உயிர் வாழ்வதற்கு இன்றியமையாதவை ஆகும், ஆனால் பெரும்பாலானவை அவ்வாறல்ல. அத்தியாவசிய ஊட்டச்சத்துக்களின் நான்கு குழுக்களில் *கனிமங்களும்* ஒன்றாகும். மற்றவை உயிர்ச்சத்துகள், அத்தியாவசிய கொழுப்பு அமிலங்கள், அத்தியாவசிய அமினோ அமிலங்கள் ஆகியனவாகும். 

மனித உடலில் உள்ள ஐந்து முக்கிய கனிமங்கள் கல்சியம், பாசுபரசு, பொட்டாசியம், சோடியம், மக்னீசியம் ஆகியனவாகும்.  மீதமுள்ள தனிமங்கள் இம்மியத் தனிமங்கள் என்று அழைக்கப்படுகின்றன. பொதுவாக ஏற்றுக்கொள்ளப்பட்ட இம்மியத் தனிமங்கள் இரும்பு, குளோரின், கோபால்ட்டு, செம்பு, துத்தநாகம், மாங்கனீசு, மாலிப்டினம், அயோடின், செலீனியம் ஆகியனவாகும். மனித உடலில் எடை அடிப்படையில் 96% கரிமம், ஐதரசன், ஆக்சிசன், நைட்ரசன் ஆகிய நான்கு தனிமங்கள் (CHON) உள்ளன. இத் தனிமங்கள் பொதுவாக ஊட்டச்சத்துக் கனிமங்களின் பட்டியலில் சேர்க்கப்படுவதில்லை. 

தாவரங்கள் பொதுவாக மண்ணில் இருந்து கனிம ஊட்டச்சத்தைப் பெறுகின்றன. இந்தத் தாவரங்கள் தாவர உண்ணி விலங்குகளால் உட்கொள்ளப்படுகின்ற போது இந்த ஊட்டச்சத்தானது உணவுச் சங்கிலி ஊடாக அந்த விலங்குகளை சென்றடைகின்றது. ஊனுண்ணிகள் இந்த விலங்குகளை உட்கொள்வதிலிருந்து இந்தத் தாதுக்களைப் பெறுகின்றன.

## மேற்கோள்கள்

## வெளி இணைப்புகள்

* 
*Concept of a nutritious food: toward a nutrient density score
*Metals in Nutrition


பகுப்பு:ஊட்டச்சத்து
உலர்தாவரக சுட்டுநூல்

**உலர்தாவரக சுட்டுநூல்** (*Index Herbariorum*) என்பது பல நாடுகளில் இருக்கும் உலர் தாவரங்களைக் குறித்த பெயர்விவரங்கள் அடங்கிய நூல் ஆகும். ஒவ்வொரு உலர்தாவரங்களில் பணியாற்றும் பணியாளர்கள், ஆய்வாளர்கள், அறிஞர்கள் குறித்தவைகள் ஒரே நூலில் இருப்பது, மேலும் அதே நூலின் விவரங்கள், ஒரு இணைய ஆவணமாக, தேடும் வசதியோடு இருக்கும் போது, எளிதாக ஒரு ஆய்வாளர் தேடி எடுக்க இயலுகிறது. 1952 முதல் 1974 வரை ஆறு பதிப்புகளில் இந்த உலர் தாவரக நூல் வந்துள்ளது. இந்த ஆறு பதிப்புகளுக்கான நிதி வசதியை தாவர வகைப்பாட்டியலுக்கான பன்னாட்டு கூட்டமைப்பு (International Association for Plant Taxonomy) வழங்கியது. 1997 ஆம் ஆண்டு, இந்நூலின் விவரங்கள் இணையத்தின் வழி அணுகலைப் பெற்றன. இதனைத் தொடர்ந்து அமெரிக்கா ஐக்கிய நாட்டிலுள்ள நியூயார்க் தாவரவியல் பூங்கா, இப்பதிப்புகளைப் பேணும் பொறுப்பினை ஏற்றது. குறிப்பாக 6, 7, 8 பதிப்புகளைத் தொகுக்கும் பணியில், இத்தாவரவியல் பூங்காவின் இயக்குநராக இருந்த  பாட்ரிக்கா என்ற பெண்மணி சிறந்த பணிகளைச் செய்தார்.

## மேற்கோள்கள்

பகுப்பு:உலர் தாவரகங்கள்
உருமேலியா

**உருமேலியா** (*Rumelia*, , பொருள்:உரோமானியர்களின் நிலம் , ) என்பது, தென்கிழக்கு ஐரோப்பாவிலமைந்த வரலாற்று முக்கியத்துவம்  பெற்றதொரு நிலப்பகுதியாககும். இப்பகுதி உதுமானியப் பேரரசு ஆட்சியின் கீழ் இருந்தது. ஐரோப்பாவில் உதுமானியப் பேரரசுக்குரியவற்றையெல்லாம் குறிக்கும் பெயராகவும் இருந்தது.
இதனுடன், அங்கேரி, உருமேனியா ஆகிய இரண்டின் இணைப்பு காலப்போக்கில் மாறிமாறி அமைந்தாலும், பின்னாளில் பால்கன் குடாவென வகைப்படுத்தப்பட்டது. இப்பகுதி அக்காலத்தில் **ஐரோப்பில் [[உதுமானியப் பேரரசு|துருக்கி]]** என ஆங்கிலத்தில் அழைக்கப்பட்டது.

## இதையும் காணவும்
* உரூம் சுல்தானகம்

## மேற்கோள்கள்

## மூலம்
* 

## வெளியிணைப்புகள்
*

பகுப்பு:துருக்கி
இமையாணன்

**இமையாணன்** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது கரவெட்டி பிரதேச செயலாளர் பிரிவில் அமைந்துள்ளது. இது கரவெட்டிக்கு மேற்கே சுமார் 2 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பீத்சா நறுக்கி

**பீத்சா நறுக்கி** (*pizza cutter*, *roller blade*) என்பது கையாற்றலால் பயன்படுத்தப்படும் வெட்டுக் கருவியாகும். பெரும்பாலும் இவ்வெட்டுக்கருவி, பீத்சா உணவைத் துண்டுகளாக்க மாற்ற பயன்படுவதால். இதன் பெயர் தோன்றியது. இந்த பீத்சா வெட்டி/ நறுக்கி சக்கர வடிவில் வெட்டுத் தகட்டுடனும், மறுமுனை கைப்பிடியுடன் அமைக்கப்பட்டுள்ளது. பயன்பாட்டுத் தேவைக்கு ஏற்ப, இதன் சக்கர அளவும், கைப்பிடியும், வடிவமும் மாறி வந்துள்ளது. சமைத்த பீத்சாவை வெட்ட பயன்படும் இக்கருவி, இலை உணவுகளையும், பிசைந்த மாவினையும் வெட்டவும் பயன்படுத்தப் படுகிறது.

## வகைகள்
இதில் இருவகை கருவிகள் உள்ளன. 
# வட்ட வடிவிலான கத்தியைப் பெற்று இருக்கும்.
# பிறை வடிவிலான கத்தியைப் பெற்று இருக்கும் - மெசலூனா

## மேற்கோள்கள்

## வெளியிணைப்புகள்
* 

பகுப்பு:சமையல் கருவிகள்
எம். எல். ஏ (1957 திரைப்படம்)

**எம். எல். ஏ** என்பது 1957 ஆம் ஆண்டு வெளியான இந்திய தெலுங்கு மொழி சமூக அரசியல் திரைப்படமாகும். கே. பி. திலக் இயக்கியிருந்தார். திரைப்படத்தில் கேபி திலக்கே தயாரித்தும் இருந்தார்.

இப்படம் எம். எல். ஏ என்ற தலைப்பிலேயே தமிழில் மொழிமாற்றம் செய்யப்பட்டு 1957ல் வெளியானது.

## நடிகர்கள்
*ஜக்கையா - தாஸ் 
*சாவித்திரி - நிர்மலா
*கும்மடி - தாமோதரன்
*இரமண மூர்த்தி - ரமேஷ்
*கிரிஜா - கமலா	
*இரமண ரெட்டி		
*நாகபூசணம்

## திரை முக்கியத்துவம்
இத்திரைப்படம் நடிகர் ஜே.வி. ரமண மூர்த்தியின் முதல் படம் ஆகும். பின்னணிப் பாடகி எஸ்.ஜானகி பாடிய முதல் படம். அவரது முதல் பாடல் 'நீ ஆசா அடியாசா லம்படோல்லா ராம்தாசா'‌ என்பதாகும்

## இசை
ஆருத்ராவின் பாடல் வரிகளுக்கு, பெந்தியாலா நாகேஸ்வரராவ் இசை அமைத்துள்ளார். கண்டசாலா, எஸ். ஜானகி, பி. சுசீலா, மாதவப்பெட்டி சத்யம், ஜிக்கி, ஏ.எம்.ராஜா ஆகியோர் பின்னணி பாடியிருந்தனர்.

## ஆதாரங்கள்

## வெளி இணைப்புகள்
*
* - A song sung by பி. பி. ஸ்ரீனிவாஸ் and ஜிக்கி from the dubbed Tamil version.

பகுப்பு:1957 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
காஜாங் 2 தொடருந்து நிலையம்

**காஜாங் 2 தொடருந்து நிலையம்** (ஆங்கிலம்: *Kajang 2 Railway Station*; மலாய்: *Stesen Kajang 2*) என்பது மலேசியா, சிலாங்கூர், காஜாங், பண்டார் பாரு பாங்கி, காஜாங்2 நகர்ப்பகுதியில் அமைந்துள்ள கொமுட்டர் நிலையம் ஆகும். சிரம்பான் வழித்தடம் அல்லது காஜாங் வழித்தடம் என்று முன்பு அழைக்கப்பட்ட  புலாவ் செபாங் வழித்தடம் மூலமாக இந்த நிலையம் செயல்படுகிறது.

காஜாங் நகருக்கு அருகில் அமைந்துள்ள இந்த நிலையம் காஜாங் மற்றும் பாங்கி பகுதிகளுக்கு சேவை செய்கிறது. இரண்டு அடுக்கு காஜாங் 2 நிலையத்தின் கட்டுமானம் மார்ச் 2018-இல் நிறைவடைந்தது. 

இந்த நிலையம், காஜாங் நிலையத்திற்கும்;  மலேசிய தேசிய பல்கலைக்கழகத்திற்காக கட்டப்பட்ட யூகேஎம் கொமுட்டர் நிலையத்திற்கும் இடையில் அமைந்துள்ளது. மலேசியாவில் மலேசிய தேசிய பல்கலைக்கழகத்தை **யூகேஎம்** என்று அழைப்பது வழக்கம்.

கோலாலம்பூர் மாநகருக்குச் செல்ல விரும்பும் பய்ணிகள், இந்த நிலையத்தில் இருந்து, காஜாங் நிலையத்திற்கு சென்று, அங்கிருந்து  இலகு தொடருந்துகளில் (*MRT Kajang Line*) செல்லலாம். காஜாங் 2 தொடருந்து  நிலையத்தின் கட்டடக்கலை வடிவமைப்பு, இசுவான் & மெக்லாரன் கட்டிடக் கலை நிறுவனத்தின் கலைஞர்களால் வடிவமைக்கப்பட்டுள்ளது.

## பொது

550 ஏக்கர் நிலப்பரப்பில் காஜாங்2 நகரத்தை உருவாக்கிய எம்.கே.எச் நிறுவனத்தினால் (*MKH Berhad*); இந்தப் புதிய காஜாங் 2 தொடருந்து நிலையமும் கட்டப்பட்டது. '''RM''' 33 மில்லியன் செலவில், ஓர் ஆண்டிற்கு 550,000 பயணிகள் பயன்படுத்தும் நிலையில் இந்த நிலையம் கட்டப்பட்டது. 

எதிர்காலப் பயன்பாட்டிற்காக அருகிலுள்ள நிலத்தில் 200 வாகனங்கள் நிறுத்துவதற்கு இடங்கள் ஒதுக்கப்பட்டுள்ளன; மேலும் 2,000 வாகனங்கள் நிறுத்துவதற்கு இடமளிக்கும் வகையில், பல மாடி வாகனங்கள் நிறுத்தும் கட்டிடமும் உருவாக்கப்படுள்ளது.

## பயன்பாடு

இந்த நிலையம் 2020-இல் கட்டி முடிக்கப்பட்டது, ஆனால் கோவிட் தொற்றுநோய் காரணமாக பயன்பாட்டிற்கு தாமதமானது.
இருப்பினும் மார்ச் 13, 2023-இல் திறக்கப்பட்டு செயல்பட்டு வருகிறது. 

தற்போது வார நாட்களில் 46 தொடருந்து சேவைகள் இயக்கப்படுகின்றன; வார இறுதி மற்றும் பொது விடுமுறை நாட்களில் 33 தொடருந்து சேவைகள் இயக்கப்படுகின்றன. உச்ச நேரத்தில் 30 நிமிடங்களுக்கு ஒரு முறையும்; வழக்கமான நேரத்தில் 60 நிமிடங்களுக்கு ஒரு முறையும் தொடருந்து சேவைகள் உள்ளன.

## பேருந்து சேவைகள்

*  (காஜாங் - புடு)
*  (காஜாங் அரங்கம் - யூகேஎம்)
*  (காஜாங் அரங்கம் - தெராஸ் செர்னாங்)
*  (காஜாங் - பண்டார் பாரு பாங்கி)

## மேலும் காண்க

* காஜாங்2 
* பண்டார் பாரு பாங்கி 
* சாலாக் செலாத்தான் கொமுட்டர் நிலையம்
* செபுத்தே கொமுட்டர் நிலையம்
* காஜாங் தொடருந்து நிலையம்

## காஜாங் 2 நிலையக் காட்சியகம்

File:Kajang 2 KTM Station under construction (220709) 16.jpg|
File:Kajang_2_station_(200123).jpg|
File:Kajang 2 Railway Station outview (20230313) 02.jpg
File:Kajang 2 Railway Station platform (230313) 09.jpg|
File:Kajang 2 Railway Station main entrance (230313) 01.jpg


## மேற்கோள்கள்

## வெளி இணைப்புகள்
*KTM Komuter Routes

பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
பகுப்பு:சிலாங்கூர் தொடருந்து நிலையங்கள்
கோமட்சுனா

**கோமட்சுனா** (தாவரவியல் பெயர்: *Brassica rapa* var. *perviridis*, , )
என்பது இலைக் காய்கறியாகும். இது *[[பிராசிகா இராபா]]*வின்  தாவரப் பல்வகைமைகளில் ஒன்றாகும். இக்காய்கறி யப்பான், தைவான் ஆகிய நாடுகளில் விற்பனைக்காக அதிகம் விளைவிக்கப்படுகிறது. இதனை பலவிதமான உணவுகளைத் தயாரிக்கப் பயன்படுத்துகின்றனர். சில ஆசிய நாடுகளில் இது தீவனப் பயிராகவும் பயன்படுத்தப் படுகிறது. நன்கு வளர்ந்த இத்தாவரம் அடர் பச்சையாகவும், அதன் தண்டுகள் இளம்பச்சையாகவும் இருக்கும். இதன் தண்டு ஏறத்தாழ 30 செ. மீ. நீளமாகவும், 18 செ. மீ. அகலமாகவும் இருக்கும். இதன் வளர்நிலை காலங்கள் இளவேனிற்காலம், இலையுதிர்காலம் ஆகும். தற்போது இதனை பசுமைக் குடில்களில் வருடம் முழுவதும் பயிர் செய்கின்றனர். இக்கீரையில் கல்சியம், உயிர்ச்சத்து ஏ,  உயிர்ச்சத்து சி அதிகம் உள்ளது.

## மேற்கோள்கள்

பகுப்பு:கீரைகள்
12 (எண்)

**12** அல்லது **பன்னிரண்டு** (*twelve*) என்பது பதினொன்றுக்கும் பதிமூன்றிற்கும் இடைப்பட்ட இயற்கை எண் ஆகும். இவ்வெண் 2, 3, 4 மற்றும் 6 ஆகிய எண்களால் வகுபடும் பகு எண் ஆகும். 12 புவி ஆண்டுகளுக்கு ஒருமுறை வியாழன் கதிரவனைச் சுற்றி வருகிறது. இது மேற்கத்திய நாட்காட்டி மேலும் ஒரு நாளின் கால அலகுகள் உட்பட பல நேரக்கட்டுப்பாடு அமைப்புகளுக்கு மையமாகிறது. உலகிலுள்ள முக்கிய மதங்களில் இவ்வெண் அடிக்கடி தோன்றுகிறது. ஆங்கிலத்தில் பன்னிரண்டு என்பது (twelve) ஓரசைச் சொற்பெயரைக்கொண்ட மிகப்பெரிய எண் ஆகும். 

## கணித பண்புகள்
# 12, ஆறாவது பகு எண் ஆகும்.
# 12, 3இன் மீத்தொடர்பெருக்கமாகும்.
# 12, நான்காவது செவ்வக எண் ஆகும். (3 × 4 சமமாகும்)
# 12, மிகச்சிறிய மிகையெண்ணாகும். அதாவது தனது வகுஎண்களின் கூட்டுத்தொகையைவிடச் சிறிய எண்களிலிலேயே மிகச் சிறியது. (12 இன் வகுஎண்களின் கூட்டுத்தொகையான 16ஐ விடச் சிறியதாக 12 உள்ளது: 1 + 2 + 3 + 4 + 6 = 16) .

## காரணிகள்
பன்னிரண்டின் நேர்க் காரணிகள் 1, 2, 3, 4, 6, 12 என்பனவாகும்.

### அடிப்படை கணக்கீட்டு பட்டியல்

## மேற்கோள்கள்

## வெளி இணைப்புகள்
* 

பகுப்பு:முழு எண்கள்
யூகேஎம் கொமுட்டர் நிலையம்

**யூகேஎம் கொமுட்டர் நிலையம்** (ஆங்கிலம்: *UKM Komuter Station*; மலாய்: *Stesen Komuter UKM*) என்பது மலேசியா, சிலாங்கூர், உலு லங்காட் மாவட்டம், பாங்கி, நகர்ப்பகுதியில் அமைந்துள்ள கொமுட்டர் நிலையம் ஆகும். மலேசிய தேசிய பல்கலைக்கழகத்திற்கு (**யூகேஎம்**} அருகில் அமைந்துள்ளதால இந்த நிலையத்திற்கும் பலகலைக்கழகத்தின் பெயர் வைக்கப்பட்டது.

சிரம்பான் வழித்தடம் அல்லது காஜாங் வழித்தடம் என்று முன்பு அழைக்கப்பட்ட  புலாவ் செபாங் வழித்தடம் மூலமாக இந்த நிலையம் சேவை செய்யபடுகிறது.

## பொது

இந்த நிலையம் இரண்டு நடைபாதைத் தளங்களைக் கொண்டுள்ளது. பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. நிலையத்தில் பயணச் சீட்டு  வழங்கிடம் மற்றும் இரண்டு பயணச் சீட்டு விற்பனை இயந்திரங்களும் உள்ளன. இந்த நிலையத்தில் புதிதாகக் கட்டப்பட்ட நீட்டிப்புகளும் கூடுதலாக உள்ளது.

பல்கலைக்கழக வளாகத்தில் இருந்து 1.5&nbsp;கிமீ தொலைவில்; பல்கலைக்கழக வளாகத்தின் வடகிழக்கு முனையில் இந்த நிலையம் அமைந்துள்ளது. நிலையத்திற்கும் பல்கலைக்கழகத்திற்கும் இடையில் பயணிகளை ஏற்றிச் செல்ல பேருந்து சேவைகள் வழங்கப்படுகின்றன. 

பல்கலைக்கழகத்திற்கு அருகில் அமைந்திருப்பதால், பொதுவாக வெள்ளிக்கிழமைகளிலும் வார இறுதி நாட்களிலும்  பல்கலைக்கழக மாணவர்கள் அதிகமானோர் இந்த நிலையத்தில் இருந்து பயணிக்கின்றனர்.

## பேருந்து சேவைகள்

*  - (காஜாங் - மலேசிய தேசிய பல்கலைக்கழகம் - காஜாங்)

## மேலும் காண்க

* மலேசிய தேசிய பல்கலைக்கழகம்
* பாங்கி 
* சாலாக் செலாத்தான் கொமுட்டர் நிலையம்
* செபுத்தே கொமுட்டர் நிலையம்
* காஜாங் 2 தொடருந்து நிலையம் 

## யூகேஎம் நிலையக் காட்சியகம்

File:Stesen KTM UKM 1.jpg
File:Stesen komuter UKM.jpg
File:Flags with the UKM sign.jpg


## மேற்கோள்கள்

## வெளி இணைப்புகள்
* UKM KTM Komuter Station

பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
பகுப்பு:சிலாங்கூர் தொடருந்து நிலையங்கள்
செருகாவு

thumb| சேரப்படம் பேருந்து காத்திருப்பு கொட்டகை
thumb| கண்ணம்வெட்டிக்காவு ஜும்ஆ மஸ்ஜித்
thumb| புளியக்காடு மகாதேவர் கோவில்
**செருகாவு** (*Cherukavu*) என்பது இந்தியாவின் கேரள மாநிலத்தின், மலப்புரம் மாவட்டத்தில் உள்ள ஒரு சிற்றூர் ஆகும். 

## போக்குவரத்து
செருகாவு ஊராட்சியின் சில பகுதிகள் தேசிய நெடுஞ்சாலை 966 இல் ராமநாட்டுக்கரைக்கும் கொண்டோட்டிக்கும் இடையே அமைந்துள்ளது. புலிக்கல் நகரின் பெரும்பாலான பகுதிகள் செருகாவு ஊராட்சிக்கு உட்பட்டவை. செருகாவு ஊராட்சியின் மற்ற முக்கிய ஊர்கள் பேரிங்காவே, கண்ணம்வெட்டிக்காவு ஆகியவை ஆகும். ராமநாட்டுக்கரை நகரத்திலிருந்து கே.வி.காவுக்கு பேருந்துகள் தொடர்ந்து செல்கின்றன, அவை வழியில் ஐந்து நிமிடங்கள் பேரிங்காவில் நிற்கின்றன. பேரிங்காவே செல்லும் சாலை தேசிய நெடுஞ்சாலை 966 இல் கைதக்குண்டிலிருந்து தொடங்கி பூச்சல் கிராமம் வழியாக செல்கிறது.

## புலிக்கல் ஊர்
சேருகாவு ஊராட்சியில் உள்ள பெரிய ஊர் புலிக்கல் என்பது ஆகும். பக்கத்தில் 'புளிக்கல்' என்ற மற்றொரு ஊராட்சி உள்ளது. இந்த இரண்டு இடப்பெயர்களும் உள்ளூர் மக்களால் தெளிவற்ற முறையில் பயன்படுத்தப்படுகின்றன. புலிகல் என்ற சொல் பேருந்து நிலையத்தையும் நகரத்தையும் குறிக்கும். 'செருகாவு' என்ற சொல் அதிகாரப்பூர்வமாக இந்த ஊரைக் குறிக்கப் பயன்படுத்தப்படுகிறது.

## முன்மொழியப்பட்ட கரிப்பூர்-கொண்டோட்டி நகராட்சி
முன்மொழியப்பட்ட கரிப்பூர்-கொண்டோட்டி நகராட்சியில் உள்ளடங்கியவை: 

**மொத்த மக்கள் தொகை (1991 மக்கள் தொகை கணக்கெடுப்பு):** 152,839

## மக்கள்தொகையியல்
2001 இந்திய மக்கள் கணக்கெடுப்பின் படி, செருகாவுவின் மொத்த மக்கள் தொகை 25767 ஆகும். இதில் ஆண்களின் எண்ணிக்கை 12851 என்றும், பெண்களின் எண்ணிக்கை 12916 என்றும் உள்ளது.

## போக்குவரத்து
செருகாவு கிராமம் மேற்கில் ஃபெரோக் நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 புலிக்கல் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் ஃபெரோக்கில் உள்ளது.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
தோரியம் மூவயோடைடு

**தோரியம் மூவயோடைடு** (*Thorium triiodide*) என்பது ThI3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியமும் அயோடினும் சேர்ந்து இந்த இருமச் சேர்மம் உருவாகிறது. 

## தயாரிப்பு
800 °செல்சியசு வெப்பநிலையில்  ThI4 சேர்மத்தை வெற்றிடத்தில் சூடேற்றுவதால் தோரியம் மூவயோடைடு உருவாகிறது. 

## இயற்பியல் பண்புகள்
கருப்பு அல்லது சாம்பல் நிறத்தில் தோரியம் மூவயோடைடு படிகங்களாக உருவாகிறது.

## வேதிப் பண்புகள்
தோரியம் மூவயோடைடு தண்ணீருடன் வினைபுரிகிறது.

## மேற்கோள்கள்


பகுப்பு:தோரியம் சேர்மங்கள்
பகுப்பு:அயோடைடுகள்
கெமாலியோனினே

**கெமாலியோனினே** (*Chamaeleoninae*) என்பது பச்சோந்திகளின் பெயரளவிலான துணைக்குடும்பம் ஆகும். 1986ஆம் ஆண்டில் கிளேவர் மற்றும் போகோம் ஆகியோரால் கெமாலியோனிடே குடும்பம் புரூக்சினே மற்றும் சாமேலியோனே என்ற இரண்டு துணை குடும்பங்களாகப் பிரிக்கப்பட்டது. இருப்பினும், 1986-இல் இதன் தோற்றத்திலிருந்து, இந்த துணைக்குடும்பப் பெயரின் செல்லுபடியாகும் தன்மை மிகவும் விவாதத்திற்குரியதாக உள்ளது. பெரும்பாலான தொகுதி வரலாற்று ஆய்வுகள் புரூக்சினே என்ற துணைக்குடும்பத்தின் குள்ளப் பச்சோந்திகள் ஓர் ஒற்றைத்தொகுதிமரபௌ உயிரினத் தோற்றம் கொண்ட குழு அல்ல என்ற கருத்தை ஆதரிக்கின்றன. சில வகைப்பாட்டியலாளர்கள் முன்பு ஆதாரம் இல்லாததின் அடிப்படையில் துணை குடும்ப வகைப்பாட்டைப் பயன்படுத்த விரும்பினாலும், இவர்கள் பின்னர் இந்த துணை குடும்பப் பிரிவைக் கைவிட்டனர். இனி கெமாலியோனிடே குடும்பத்துடன் எந்த துணை குடும்பங்களையும் அங்கீகரிக்கவில்லை. எவ்வாறாயினும், 2015ஆம் ஆண்டில், குளோ புரூக்சீனியா மற்றும் *பாலியோன்* பேரினங்களை மட்டுமே புரூக்சினே துணைக்குடும்பத்திற்குள் வைப்பதன் மூலம் துணை குடும்பப் பிரிவை மறுசீரமைத்தார். மற்ற அனைத்து சிற்றினங்கள் கெமாலியோனினேவில் வைக்கப்பட்டன.

## வகைப்பாடு
துணைக் குடும்பத்தில் முன்னர் அங்கீகரிக்கப்பட்ட பத்து பேரினங்கள்:

* பேரினம் *ஆர்க்காயசு*
* பேரினம் *பிராடிபோடியன்*
* பேரினம் *காலும்மா*
* பேரினம் *சாமேலியோ*
* பேரினம் *பர்சிபர்*
* பேரினம் *கின்யோன்ஜியா*
* பேரினம் *நட்சிகாம்பியா*
* பேரினம் *இரைபெலியான்*
* பேரினம் *இராம்போலியான்*
* பேரினம் *திரையோசெரசு*

தில்பரி &  தோல்லே (2009) இதை முழு பேரினமாக உயர்த்தும் வரை, *திரோசெரோசு* முன்பு *கெமாலியோ* துணை இனமாகக் கருதப்பட்டது.   அப்போதிருந்து, இரண்டு புதிய சிற்றினங்கள் *திரையோசெரோசு* பேரினத்தில் கிரோசு மற்றும் போமி (2010), சிடிபாலா மற்றும் பலரால் (2011) விவரிக்கப்பட்டுள்ளன. இந்த இரண்டு புதிய சிற்றினங்களும் *கெமாலியோ* என்ற பொதுவான பெயருடன் இணைந்து வெளியிடப்படவில்லை.

## மேற்கோள்கள்

## மேலும் காண்க

*  ,   2010. A new chameleon of the *Trioceros bitaeniatus* complex from Mt. Hanang, Tanzania, East Africa (Squamata: Chamaeleonidae). *Bonn zoological Bulletin* **57** (1): 19–29.   PDF
*   et al. 2011. A new species of chameleon (Sauria: Chamaeleonidae) from the highlands of northwest Kenya. *Zootaxa*, **3002**: 1–16. Preview
*  ,   2009. A re-appraisal of the systematics of the African genus *Chamaeleo* (Reptilia: Chamaeleonidae). *Zootaxa*, **2079**: 57–68. Abstract & excerpt

### வெளி இணைப்புகள்

*
தோரியம் இருகார்பைடு

**தோரியம் இருகார்பைடு** (*Thorium dicarbide*) என்பது ThC2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு
2000-2500 °செல்சியசு வெப்பநிலையில்  தோரியமும் கிராபைட்டும் சேர்ந்து வினைபுரிவதால் தோரியம் இருகார்பைடு உருவாகிறது.

:Th + 2C -> ThC2

## பண்புகள்
### இயற்பியல் பண்புகள்
தோரியம் இருகார்பைடு மஞ்சள்  நிறத்தில் படிகத் திண்மமாகக் காணப்படுகிறது. இது தண்ணீரில் சிதைவடைகிறது. 2773 °செல்சியசு வெப்பநிலையில் தீப்பற்றி எரிகிறது.  9 கெல்வின் வெப்பநிலையில் மீகடத்தியாகச் செயல்படுகிறது. அறை வெப்பநிலையில் C2/c (விண்வெளி குழு எண். 15) என்ற இடக்குழுவுடன் ஒற்றைசரிவச்சு படிக அமைப்பைக் கொண்டுள்ளது. 1430 பாகை செல்சியசு மற்றும் 1480 பாகை செல்சியசு வெப்பநிலையில் இது ஒரு நாற்கோண படிகமாகவும் அதற்கு மேலான வெப்பநிலையில்  கனசதுரப் படிக அமைப்பிலும் உள்ளது.

## வேதிப் பண்புகள்
தோரியம் இருகார்பைடு காற்றில் விரைவாக நீராற்பகுப்பிற்கு உட்பட்டு தோரியம் டையாக்சைடு, ஐதரசன் மற்றும் ஐதரோகார்பன்களை உருவாக்குகிறது.  இதன் வினை வீதம் தொடர்புடைய யுரேனியம் டைகார்பைடை விட 10 மடங்கு அதிகமாகும். கந்தக அமிலம் போன்ற அமிலங்களுடன் வினைபுரியும். இவ்வினையில் தோரியம்(IV) சல்பேட்டு உருவாகிறது.

## மேற்கோள்கள்


பகுப்பு:தோரியம் சேர்மங்கள்
பகுப்பு:கார்பைடுகள்
தோரியம் இருசெலீனைடு

**தோரியம் இருசெலீனைடு** (*Thorium diselenide*) என்பது ThSe2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியத்தின் செலீனைடு உப்புகளில் ஒன்றாகக் கருதப்படும் இச்சேர்மம் முதன்முதலில் தோரியம் கார்பைடையும் செலீனியம் ஆவியையும் வினைபுரியச் செய்து தயாரிக்கப்பட்டது. 

## தயாரிப்பு
தோரியம் மற்றும் செலீனியம் தனிமங்கள் உயர் வெப்பநிலையில் வினைபுரிந்து தோரியம் இருசெலீனைடை கொடுக்கின்றன:

:Th + 2 Se -> ThSe2 

பீனைல்செலீனால் தோரியம் பிரிடீன் சேர்மம் வெப்பச் சிதைவுக்கு உட்படுவதாலும் தோரியம் இருசெலீனைடு உருவாகிறது.

## மேற்கோள்கள்


பகுப்பு:தோரியம் சேர்மங்கள்
பகுப்பு:செலீனைடுகள்
பாங்கி கொமுட்டர் நிலையம்

**பாங்கி கொமுட்டர் நிலையம்** (ஆங்கிலம்: *Bangi Komuter Station*; மலாய்: *Stesen Komuter Bangi*) என்பது மலேசியா, சிலாங்கூர், உலு லங்காட் மாவட்டம், பாங்கி லாமா, நகர்ப்பகுதியில் அமைந்துள்ள கொமுட்டர் நிலையம் ஆகும். இந்த நிலையம் பாங்கி எனும் நகரத்தில் அமைந்துள்ளதால் அந்த நகரத்தின் பெயரில் அதற்கும் பெயரிடப்பட்டது.

சிரம்பான் வழித்தடம் அல்லது காஜாங் வழித்தடம் என்று முன்பு அழைக்கப்பட்ட  புலாவ் செபாங் வழித்தடம் மூலமாக இந்த நிலையம் சேவை செய்யபடுகிறது.

## பொது

இந்த நிலையத்தில் மூன்று தொடருந்து பாதைகள்; 1 பக்க நடைமேடை; 1 தீவு நடைமேடைள் உள்ளன. பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. இந்த நிலையம் 1995-ஆம் ஆண்டில் திறக்கப்பட்டது.

நிலையத்தில் பயணச் சீட்டு  வழங்கிடம் மற்றும் இரண்டு பயணச் சீட்டு விற்பனை இயந்திரங்களும் உள்ளன. இந்த நிலையம் ஒரு சிறிய தொடருந்து ஊழியர் குழுவினரைக் கொண்டு செயல்படுகிறது.

பாங்கி நகரத்திற்கு அருகாமையில் இருப்பதால், இந்த நிலையம் நியாயமான எண்ணிக்கையிலான பயணிகளைப் பெறுகிறது. இந்த நிலையத்தின் வாகன நிறுத்துமிடம் பெரியதாகவும் வசதியாகவும் உள்ளது. நிலையத்திற்கு வெளியே சிறிய அங்காடிக் கடைகள் உள்ளன. இந்தக் கடைகளில் பழங்கள், குளிர்பானங்கள் விற்கப்படுகின்றன.

## மேலும் காண்க

* யூகேஎம் கொமுட்டர் நிலையம்
* பாங்கி 
* காஜாங் 2 தொடருந்து நிலையம் 
* செபுத்தே கொமுட்டர் நிலையம்

## பாங்கி நிலையக் காட்சியகம்

File:Bangi KTM Station platform (230708) 02.jpg|நடைபாதை 02
File:Bangi KTM Station concourse 01.jpg|நுழைவாயில்
File:Bangi KTM Station concourse 02.jpg|நடைபாதை 02


## மேற்கோள்கள்

## வெளி இணைப்புகள்
* Bangi KTM Komuter Station

பகுப்பு:சிலாங்கூர் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
கே. பி. திலக்

**கொர்லிபாரா பாலகங்காதர திலக்** (14 சனவரி 1926 - 23 செப்டம்பர் 2010) என்பவர் இந்திய விடுதலை இயக்கத்தில் பங்கேற்றவர் ஆவார். இந்திய திரைப்படத் தயாரிப்பாளர் மற்றும் இயக்குநர் ஆவார். 

## விருது
* நந்தி விருது - 2008-இல் பி. என். ரெட்டி தேசிய விருதை வென்றார்

## ஆதாரங்கள்

## வெளி இணைப்புகள்
* 

பகுப்பு:1926 பிறப்புகள்
பகுப்பு:2010 இறப்புகள்
பகுப்பு:தெலுங்குத் திரைப்பட இயக்குநர்கள்
பகுப்பு:மேற்குக் கோதாவரி மாவட்ட மக்கள்
பத்தாங் பெனார் கொமுட்டர் நிலையம்

**பத்தாங் பெனார் கொமுட்டர் நிலையம்** (ஆங்கிலம்: *Batang Benar Komuter Station*; மலாய்: *Stesen Komuter Batang Benar*) என்பது மலேசியா, நெகிரி செம்பிலான், சிரம்பான் மாவட்டம், பத்தாங் பெனார் நகர்ப்பகுதியில் அமைந்துள்ள கொமுட்டர் நிலையம் ஆகும்.

இந்த நிலையம் பாஜம் சாலையில் இருந்து 4 கிலோமீட்டர் தொலைவிலும்; பழைய நீலாய் நகரம்; மற்றும் நீலாய் கொமுட்டர் நிலையம்; ஆகியவற்றில் இருந்து 4 கிலோமீட்டர் தொலைவிலும் உள்ளது. இந்த நிலையம் பத்தாங் பெனார் நகரத்தில் அமைந்துள்ளதால் அந்த நகரத்தின் பெயரில் அதற்கும் பெயரிடப்பட்டது. 

சிரம்பான் வழித்தடம் அல்லது காஜாங் வழித்தடம் என்று முன்பு அழைக்கப்பட்ட  புலாவ் செபாங் வழித்தடம் மூலமாக இந்த நிலையம் சேவை செய்யபடுகிறது.

## பொது

இந்த நிலையத்தில் 2 பக்க நடைமேடைகள்; 4 வழித்தடங்கள் உள்ளன. பத்தாங் பெனார் நிலையத்தில் நிற்காத தொடருந்துகள், நிலையத்தின் நடுவில் உள்ள இரண்டு வழித்தடங்களைப் பயன்படுத்திக் கொள்கின்றன. பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. இந்த நிலையம் 1995-ஆம் ஆண்டில் திறக்கப்பட்டது.

நிலையத்தில் பயணச் சீட்டு  வழங்கிடம் மற்றும் இரண்டு பயணச் சீட்டு விற்பனை இயந்திரங்களும் உள்ளன. இந்த நிலையம் ஒரு சிறிய தொடருந்து ஊழியர் குழுவினரைக் கொண்டு செயல்படுகிறது.

### பத்தாங் பெனார் பயணிகள்

பத்தாங் பெனார் நகரத்திற்கு அருகாமையில் இருப்பதால், இந்த நிலையத்தை அதிக அளவிலான பத்தாங் பெனார் நகரத்தின் பயணிகள் பயன்படுத்திக் கொள்கிறார்கள். இந்த நிலையத்தின் வாகன நிறுத்துமிடம் ஓரளவிற்கு வசதியாக உள்ளது. நிலையத்திற்கு வெளியே சிறிய அங்காடிக் கடைகள் உள்ளன. இந்தக் கடைகளில் பழங்கள், குளிர்பானங்கள், நொறுக்குத் தீனிப் பொருட்கள் விற்கப் படுகின்றன.

## மேலும் காண்க
* மலேசிய தொடருந்து போக்குவரத்து
* யூகேஎம் கொமுட்டர் நிலையம்
* பத்தாங் பெனார் 
* பாங்கி கொமுட்டர் நிலையம் 
* காஜாங் வழித்தடம்

## பத்தாங் பெனார் நிலையக் காட்சியகம்

File:Batang Benar KTM Station signboard (220709).jpg
File:Batang Benar Station A1.jpg
File:Batang Benar 2.jpg

## மேற்கோள்கள்

## வெளி இணைப்புகள்

பகுப்பு:நெகிரி செம்பிலான் மாநிலத்தின் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
லோக்கல் சரக்கு

**லோக்கல் சரக்கு** (*Local Sarakku*) 2024 இல் எஸ். பி. ராஜ்குமார் இயக்கத்தில் வெளிவந்த இந்தியத் தமிழ் நகைச்சுவைத் திரைப்படமாகும். இப்படத்தில் தினேஷ் குமார் உபாசனா ஆர். சி., யோகி பாபு ஆகியோர் முக்கிய வேடங்களில் நடித்திருந்தனர். வராக சுவாமி பிலிம்சு சார்பில் கே. வினோத்குமார் இப்படத்தை தயாரித்தார்.

## நடிகர்கள்
* தினேஷ்குமார்
* யோகி பாபு
* உபசனா ஆர். சி
* சாம்ஸ்
* இமான் அண்ணாச்சி
* சிங்கம்புலி
* வையாபுரி
* வினோதினி வைத்தியநாதன் 
* சென்றாயன்

## தயாரிப்பு
படத்தின் முதற் சுவரொட்டி சூலை 2023 இல் வெளியிடப்பட்டது. படத்தின் முன்னோட்டம் ஆகத்து 2023 இல் வெளியிடப்பட்டது.

## வரவேற்பு
"இடைவேளையின் திருப்பம் எதிர்பாராதது" என்று ஜீ நியூஸின் ஆர். கே. சுபார்க் எழுதினார். டைம்சு நவின் ரைசா நசுரீன் படத்திற்கு ஐந்தில் மூன்று என்று மதிப்பிட்டு, "பெண்கள் எவ்வாறு தைரியமான வாழ்க்கையை வாழ வேண்டும் என்பதற்கான செய்தியை இப்படம் கூறுவதாகக் கூறப்படுகிறது. என்று குறிப்பிட்டார்.

## மேற்கோள்கள்

## வெளி இணைப்புகள்
*  லோக்கல் சரக்கு

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:யோகி பாபு நடித்த திரைப்படங்கள்
தோரியம் எழுபாசுபைடு

**தோரியம் எழுபாசுபைடு** (*Thorium heptaphosphide*) என்பது ThP7என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியம் உலோகமும் பாசுபரசும் சேர்ந்து இந்த இருமச் சேர்மம் உருவாகிறது. நான்கிணைய தோரியத்தின் பாசுபரசு மிகுந்துள்ள சேர்மமாக தோரியம் எழுபாசுபைடு கருதப்படுகிறது. 

## தயாரிப்பு
830 கெல்வின் வெப்பநிலையில் தோரியம் மற்றும் பாசுபரசு தனிமங்களை அயோடினுடன் சேர்த்து வினைபுரியச் செய்தால் தோரியம் எழுபாசுபைடு உருவாகும்.

## பண்புகள்
தோரியம் எழுபாசுபைடு செஞ்சாய்சதுரப் படிக அமைப்பில் கருப்பு நிறத்தில் கம்பி வடிவ படிகங்களை உருவாக்குகிறது. வெற்றிடத்தில் 650 பாகை செல்சியசு வெப்பநிலையில் Th2P11 சேர்மமாக சிதைவடைகிறது.

## மேற்கோள்கள்


பகுப்பு:தோரியம் சேர்மங்கள்
பகுப்பு:பாசுபைடுகள்
சகுந்தலா பராஞ்சபே

**சகுந்தலா பராஞ்சபே** (*Shakuntala Paranjpye*, 17 சனவரி 1906&nbsp;– 3 மே 2000) ஓரு இந்திய எழுத்தாளரும், நடிகையும், அரசியல்வாதியும் ஆவார். இவர் 1958-64 காலகட்டத்தில் மகாராட்டிர சட்டமன்ற உறுப்பினராக இருந்தார். மேலும் 1964-70 காலகட்டத்தில் மாநிலங்களவையில் நியமன உறுப்பினராகப் பணியாற்றினார். 1991 ஆம் ஆண்டில், குடும்பக் கட்டுப்பாடு துறையில் இவரது முன்னோடிப் பணியைப் பாராட்டி, இந்தியக் குடியரசின் மூன்றாவது-உயர்ந்த குடிமகன் விருதான பத்ம பூசண் விருது வழங்கப்பட்டது.

## வாழ்க்கைக் குறிப்பு
சகுந்தலா, கேம்பிரிச்சுப் பல்கலைக்கழகத்தில் கணிதத்தில் முதல் வகுப்பு மாணவராக இருந்த முதல் இந்தியரும் கல்வியாளரும் மற்றும் 1944-1947 காலகட்டத்தில் ஆத்திரேலியாவுக்கான இந்திய உயர் ஆணையராக இருந்த சர் ஆர். பி. பராஞ்சபேவின் மகள் ஆவார்.

1929இல் சகுந்தலா கேம்பிரிச்சிலுள்ள நியூன்ஹாம் கல்லூரியில் கணிதத்தில் பட்டம் பெற்றவர். அடுத்த ஆண்டு இலண்டன் பல்கலைக்கழகத்தில் கல்வியில் சான்றிதழ் பட்டம் பெற்றார்.

சகுந்தலா 1930களில் சுவிட்சர்லாந்தின் ஜெனீவாவில் உள்ள பன்னாட்டு தொழிலாளர் அமைப்பில் பணிபுரிந்தார். 1930கள் மற்றும் 1940களில் சில மராத்தி மற்றும் இந்தித் திரைப்படங்களிலும் நடித்தார்.

சகுந்தலா மராத்தியில் பல நாடகங்கள், ஓவியங்கள் மற்றும் புதினங்களை எழுதினார். இவருடைய சில வேலைகள் ஆங்கிலத்திலும் இருந்தன. குழந்தைகளுக்கான இந்தித் திரைப்படமான, *யே ஹை சக்கட் பக்கத் பம்பே போ* என்பது சகுந்தலாவின் மராத்தி கதையை அடிப்படையாகக் கொண்டு 2003 இல் வெளியிடப்பட்டது.

## தனிப்பட்ட வாழ்க்கை
சகுந்தலா, உருசிய ஓவியரான *யூரா இச்லெப்ட்சஃப்* என்பவரை திருமணம் செய்து கொண்டார். இந்தத் தம்பதியருக்கு 1938 இல்  சாய் பராஞ்சபே என்ற ஒரு மகள் பிறந்தார். மகள் பிறந்த சில காலம் கழித்து, சகுந்தலா தனது கணவனை விவாகரத்து செய்தார்.

சாய் பராஞ்சபே ஒரு பிரபலமான இந்தித் திரைப்பட இயக்குநரும் மற்றும் திரைக்கதை ஆசிரியரும் ஆவார். இவர் நகைச்சுவை மற்றும் குழந்தைகளுக்கான திரைப்படங்களுக்கு பெயர் பெற்றவர். 1991 ஆம் ஆண்டில், இந்திய அரசு சகுந்தலாவின் கலைத் திறமைகள் மற்றும் இவரது கதைகளுக்காக பத்ம பூசண் கௌரவத்தை வழங்கியது.

## படைப்புகள்
**Three years in Australia*, (ஆங்கிலம்), 1951
* *Sense and nonsense*, (ஆங்கிலம்), 1970.http://www.worldcatlibraries.org/search?q=au%3AShakuntala+Paranjpye&qt=hot_author
* *Kāhi Āmbat, Kāhi Goad*, (மராத்தி), 1979.
* *Desh-Videshichyā Lok-Kathā*, (மராத்தி)

## மேற்கோள்கள்

## வெளி இணைப்புகள்
* 

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:மாநிலங்களவை நியமன உறுப்பினர்கள்
பகுப்பு:மராத்தி எழுத்தாளர்கள்
பகுப்பு:2000 இறப்புகள்
பகுப்பு:1906 பிறப்புகள்
பகா நான்கன்

எண் கோட்பாட்டில், **பாக நான்கன்** அல்லது **நாற்பகாத்தனி** (*prime quadruplet*, **prime quadruple**)  என்றமையும் நான்கு பகா எண்களின் கணமாகும். 3ஐ விடப் பெரிய பகா எண்களின் கணங்களுள் ஒன்றாகவும், நீளம் நான்குகொண்ட ஒரேயொரு பகாஎண் குழாமாகவுமுள்ளது.

## நாற்பகாத்தனிகள்
முதல் எட்டு நாற்பகாத்தனிகள்:

       }

 எனும் நாற்பகாத்தனியைத் தவிர ஏனைய நாற்பகாத்தனிகள்  ( ஒரு முழு எண்) என்ற வடிவிலமையும். இவை 2,&nbsp;3 அல்லது 5 ஆல் வகுபடாதவை என்பதை இவ்வடிவமைப்பு உறுதிப்படுத்துகிறது.

பத்தடிமானத்தில்,  இலக்கங்களுடைய நாற்பகாத்தனிகளின் எண்ணிக்கை: 
:1, 3, 7, 27, 128, 733, 3869, 23620, 152141, 1028789, 7188960, 51672312, 381226246, 2873279651 .

2019, பிப்பிரவரி மாதத்தின்படி, கண்டறியப்பட்ட மிகப்பெரிய நாற்பகாத்தனியிலுள்ள பகாஎண்களின் இலக்கங்களின் என்ணிக்கை 10132 ஆகும். பீட்டர் கைசெரின் கண்டுபிடிப்பின்படி இந்த மிகப்பெரிய நாற்பகாத்தனியின் முதல் பகாஎண்  ஆகவுள்ளது.

அனைத்து நாற்பகாத்தனிகளின் தலைகீழிகளின் கூடுதல் "நாற்பகாத்தனிகளின் பிரன்சின் மாறிலி" என்றழைக்கப்படுகிறது. இதன் குறியீடு . இதன் மதிப்பு:
:B_4 = \left(\frac{1}{5} + \frac{1}{7} + \frac{1}{11} + \frac{1}{13}\right)
+ \left(\frac{1}{11} + \frac{1}{13} + \frac{1}{17} + \frac{1}{19}\right)
+ \left(\frac{1}{101} + \frac{1}{103} + \frac{1}{107} + \frac{1}{109}\right) + \cdots

: = 0.87058 83800 ± 0.00000 00005.

## மேற்கோள்கள்

*.

பகுப்பு:பகாத்தனி வகைகள்
நிக்கல் இருசயனைடு

**நிக்கல் இருசயனைடு** (*Nickel dicyanide*) என்பது Ni(CN)2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சாம்பல் பச்சை நிறத்தில் காணப்படும் இச்சேர்மம் பெரும்பாலான கரைப்பான்களில் கரையாது. 

## தயாரிப்பு

நீரிய நிக்கல்(II) அயனிகள் கரைசலில் இரண்டு சமமான சோடியம் அல்லது பொட்டாசியம் சயனைடை சேர்ப்பதன் மூலம் நிக்கல்(II) சயனைடு நான்குநீரேற்று சேர்மம் வீழ்படிவாகக் கிடைக்கிறது. இந்நீரேற்றை 140 பாகை செல்சியசு வெப்பநிலைக்கு சூடாக்குவதால் நீரற்ற நிக்கல் இருசயனைடு உருவாகிறது.

## வேதிப்பண்புகள்

நிக்கல்(II) சயனைடு பொட்டாசியம் சயனைடு கரைசலில் கரைந்து பொட்டாசியம் டெட்ராசயனோநிக்கலேட்டைக் கொண்ட மஞ்சள் நிற கரைசலை உருவாக்குகிறது:

: Ni(CN)2 + 2 KCN → K2[Ni(CN)4]

நிக்கல்(II) சயனைடு இருமெத்தில்கிளையாக்சைமுடன் (dmgH2) வினைபுரிந்து ஐதரசன் சயனைடை உருவாக்கும்.:
: Ni(CN)2 + 2dmgH2 → Ni(dmgH)2 + 2HCN

## மேற்கோள்கள்


பகுப்பு:நிக்கல் சேர்மங்கள்
பகுப்பு:சயனைடுகள்
மர உலர் தாவரகம்

**மர உலர் தாவரகம்** (*Xylotheque* அல்லது *xylothek* கிரேக்க மொழி:   "wood"; *மரம்* + : "repository"; *பேணுமிடம்*) என்பது உலர் தாவரகங்களின் வகைகளில் ஒன்றாகும். இதில் மரச் சான்று உருவகங்கள், தாவர ஆய்வுகளுக்காகப் பேணப்படுகின்றன.பாரம்பரிய *மர உலர் தாவரகத்தின்* ஆவணங்கள் புத்தக வடிவிலான தொகுதிகளின் வடிவத்தில் இருக்கின்றன. ஒவ்வொரு மர ஆவணமும், ஒரு குறிப்பிட்ட வகையான மரத்தாலும், தொடர்புடைய தாவரத்தின் வெவ்வேறு பகுதிகளின் மாதிரிகளுடனும் உருவாக்கப்படுகின்றன.

*மர உலர் தாவரகம்* என்பது *மர வில்லையகம்* (*xylarium* கிரேக்கம்  "wood" இலத்தீன்:   "separate place") என்றும் அழைக்கின்றனர். ஒப்பிட்டு அளவில் இது புதிய வடிவம் ஆகும். மேலும் மர ஆவணங்கள், சிறிய மரவில்லை, தனித்துவமான அம்மரத்தின் விவரங்களோடு செதுக்கப்படுகின்றன.

பல நாடுகள், இதுபோன்ற ஒரு மர உலர் தாவரகத்தையாவது தங்கள் நாட்டின் தாவர வளத்திற்காக பேணுகின்றன. பிற நாடுகளின் தாவர வளங்களைப் பேணும் பன்னாட்டு அமைப்புகளும் உள்ளன. இந்த ஆவணகம், காட்டியல், தாவரவியல், பாதுகாப்பு திட்ட ஆய்வாளர்கள், தடய அறிவியல், தொல்லுயிரியல், தொல்லியல், மர ஓவியங்களைப் பாதுகாக்கும் கலைஞர்கள் போன்றவர்களுக்கு மிகவும் உறுதுணையாக இருக்கின்றன.

## பன்னாட்டு மர உலர் தாவரகங்கள்

## மேற்கோள்கள்
பகுப்பு:உலர் தாவரகங்கள்
பானு (தமிழ்ப் போராளி)

**பிரிகேடியர் பானு** அல்லது **பானு** என்று அழைக்கப்படும் **சிவநாதன் சோமசேகரன்** (இறப்பு 18. மே.  2009) என்பவர் விடுதலைப் புலிகளின் மூத்த தளபதிகளில் ஒருவர். இவர் இரண்டாவது ஆனையிறவுச் சமரில் விடுதலைப் புலிகளின் பீரங்கிப் படைப்பிரிவை வழிநடத்தினார். சமருக்குப் பிறகு 2000 ஆம் ஆண்டில் ஆனையிறவுத் தளத்தில் விடுதலைப் புலிகளின் கொடியை ஏற்றினார். மேலும் இவர் குட்டி ஸ்ரீ மோட்டார் படைப்பிரிவின் தளபதியாகவும் இருந்தார்.

2009-ஆம் ஆண்டு சோமசேகரன் இறந்தார்.

## வாழ்க்கை
சிவநாதன் சோமசேகரன் இலங்கை, யாழ்ப்பாணம், அரியாலையைப் பிறப்பிடமாகக் கொண்டவர். காங்கேசன்துறை சீமைக்காரைத் தொழிற்சாலையில் வேலைபார்த்துவந்த நிலையில் 1983 கறுப்பு யூலை கலவரத்தைக் கண்டு கொதித்து விடுதலைப் புலிகள் இயக்கத்தில் இணைந்தார். இந்தியாவில் விடுதலைப் புலிகளின் இரண்டாவது பாசறையில் போர்ப் பயிற்சி பெற்றார். பயிற்சி முடிந்த பின்னர் மன்னார் மாவட்ட  தளபதி லெப் கர்னல் விக்டரின் குழுவில் இணைக்கப்பட்டார். விடுதலைப் புலிகளின் பல தாக்குதல் நடவடிக்கைளில் பானு ஈடுபட்டார். ஒருகட்டத்தில் மன்னார் மாவட்ட தளபதியாகப் பானு உயர்ந்தார்.  

1990 சனவரி முதல் நாளன்று புளொட் குழுவினருடன் நடந்த மோதலில் பானு படுகாயம் அடைந்தார். இந்தியா வந்து மருத்துவச்சிகிச்சை பெற்று உடல் நலம் பெற்று மீண்டும் இலங்கை திரும்பிய பானு யாழ் மாவட்டத் தளபதியாக நியமிக்கப்பட்டார். சிங்களப் படையினரின் கட்டுப்பாட்டிலிருந்த யாழ்ப்பாணக் கோட்டையை 1990 ஆண்டு விடுதலைப் புலிகள்  முற்றுகை இட்டனர். இந்த தாக்குதலைப் பானு வழிநடத்தினார். இறுதியில் 1990 செப்டம்பர் 26 அன்று கோட்டை விடுதலைப் புலிகளிடம் வீழ்ந்தது. பிரபாகரனின் ஆணைப்படி யாழ் கோட்டையில் விடுதலைப் புலிகளின் கொடியைப் பானு ஏற்றினார். 

பூநகரி படைத்தளத்தின் மீது விடுதலைப் புலிகளால் 1991 ஆம் ஆண்டு *தவளைப் பாய்ச்சல்* என்ற பெயரிலான தாக்குதல் நடவடிக்கை மேற்கொள்ளப்பட்டது. இச்சமரில் பானு சிறப்பாகச் செயலாற்றினார். இதைத் தொடர்ந்து பானு விடுதலைப் புலிகளின் படைத்துறை அதிகாரிகள் பயிற்சிக் கல்லூரிக்குப் பொறுப்பாளராக நியமிக்கப்பட்டார். மண்டைதீவு படைத்தளத்தின் மீது 1995, மே, 28 அன்று கடற் புலிகளால் வெற்றிகரமாக மேற்கொள்ளப்பட்ட தாக்குதலில் பானு கட்டளைத் தளபதியாகச் செயல்பட்டார். இலங்கைப் படைகளால் மேற்கொள்ளப்பட்ட ஜெயசிக்குறு தாக்குதல் நடவடிக்கைக்கு விடுதலைப் புலிகள் எதிர் சமரில் ஈடுபட்டபோது கிட்டு பீரங்கிப்படையணியின் பொறுப்பாளராகப் பானு செயல்பட்டார். ஓயாத அலைகள் மூன்று நடவடிக்கையின் போது கட்டளைத் தளபதியாகப் பானு செயலாற்றினார். ஓயாத அலைகள் மூன்று நடவடிக்கையில் ஆனையிறவு தளத்தை மீட்டு 2000 ஏப்ரல் 2ஆம் நாள் கடற்படைத் தளத்தில் விடுதலைப் புலிகளின் கொடியை ஏற்றும் வாய்ப்பை பானு பெற்றார். 

பல சமர்களில் ஈடுபட்ட பானு 18. மே. 2009 அன்று கொல்லப்பட்டார்.    
## மேற்கோள்கள்

பகுப்பு:2009 இறப்புகள்
பகுப்பு:ஈழ விடுதலைப் போராளிகள்
பகுப்பு:விடுதலைப் புலிகளின் போராளிகள்
பூண்டு கொத்திறைச்சி

**பூண்டு கொத்திறைச்சி** (*Garlic sausage*) என்பது இறைச்சியுடன், முதன்மையாக வெள்ளைப்பூண்டுகளையும் கலந்து தயாரிக்கப்படும், கொத்திறைச்சி ஆகும். இது பன்றி இறைச்சி அல்லது மாட்டிறைச்சி / கன்று இறைச்சி அல்லது இரண்டும் கலந்து தாயரிக்கப்படுகிறது. உலர்ந்த பூண்டு அல்லது பச்சைப் பூண்டுப் பசை, துண்டாக்கிய பூண்டுகளையும் பயன்படுத்தி இந்த இறைச்சி தயாரிக்கப்படுகிறது.

இந்த இறைச்சி வகை, பிரஞ்சு உணவு வகைகளில் ஒன்றாகும். அமெரிக்க ஐக்கிய நாடுகளில் இதற்கு *நாக் வொர்சுடு* (knackwurst/ knoblauch) என்று பெயர்.

## மேற்கோள்கள்

## மேலதிகத் தகவல்கள்
* 
* Kozačinski, L.; Hadžiosmanović, M.; Fleck, Ž. Cvrtila; Zdolec, N.; Filipović, I.; Kozačinski, Z. (March 2008). "Quality of dry and Garlic Sausages from Individual Households". MESO. Vol. 10 Issue 1. pp. 74-80.

## வெளியிணைப்பு
* "Saucissons a l'Ail (French garlic sausages)". *[[த நியூயார்க் டைம்ஸ்]]*.

பகுப்பு:பூண்டு உணவுகள்
நீலாய் கொமுட்டர் நிலையம்

**நீலாய் கொமுட்டர் நிலையம்** (ஆங்கிலம்: *Nilai Komuter Station*; மலாய்: *Stesen Komuter Nilai*) என்பது மலேசியா, நெகிரி செம்பிலான், சிரம்பான் மாவட்டம், நீலாய் நகர்ப்பகுதியில் அமைந்துள்ள கொமுட்டர் நிலையம் ஆகும்.

நீலாய் நகரத்தில் இந்த நிலையம் அமைந்துள்ளதால்,  நீலாய் நகரத்தின் பெயரில் அதற்கும் பெயரிடப்பட்டது. 2015-ஆம் ஆண்டில் கேடிஎம் இடிஎஸ் சேவைகள் கிம்மாஸ் தொடருந்து நிலையம் வரை நீட்டிக்கப்பட்ட போது, இந்த நிலையம் கேடிஎம் இடிஎஸ் (KTM ETS) சேவைக்கு ஒரு நிறுத்தமாகச் செயல்பட்டது.

முன்பு சிரம்பான் வழித்தடம் என்றும்; காஜாங் வழித்தடம் என்றும் அழைக்கப்பட்ட  புலாவ் செபாங் வழித்தடத்தில் இந்த நிலையம் சேவையில் ஈடுபட்டுள்ளது.

## பொது

இந்த நிலையம் பிரித்தானிய மலாயா காலத்தில் சிப்பாங் சாலையில் ஒரு நிறுத்தமாகத் தன் தொடக்கக்காலப் பணிகளைத் தொடங்கியது. மற்ற பெரும்பாலான நிலையங்களைப் போலவே இந்த நிலையமும் இரட்டை தடங்களைக் கொண்டுள்ளது. 

தற்போது கோலாலம்பூர் பன்னாட்டு வானூர்தி நிலையம்; மற்றும் சுற்றுவட்டாரக் கல்லூரிகளுக்கான ஓர் இணைப்பாக இந்த நிலையம் செயல்படுவதால், அதன் செயல்பாட்டு நேரங்களில், கணிசமான அளவிற்கு பயணிகளைப் பெறுகிறது.

### விரிவாக்கம்

தொடக்கத்தில் இந்த நிலையம் ஒரு சின்ன நிலையக் கட்டிடமாகத்தான் இருந்தது. ஒரு பயணச் சீட்டு  வழங்கிடம்; மற்றும் இரண்டு பயணச் சீட்டு விற்பனை இயந்திரங்கள்; மூடப்பட்ட வழித்தடங்கள் போன்றவற்றைக் கொண்டிருந்தது. இருப்பினும், 2005-ஆம்; 2006-ஆம் ஆண்டுகளில், இந்த நிலையத்தில் குறிப்பிடத்தக்க அளவில் கட்டுமானங்கள் நடைபெற்று பெரிய அளவில் விரிவாக்கம் செய்யப்பட்டது.

முன்பு இந்த நிலையம்  கேடிஎம் இடிஎஸ் சேவைக்கு ஒரு நிறுத்தமாகச் செயல்பட்டது. தற்போது அந்தச் சேவை நிறுத்தப்பட்டு விட்டது. இருப்பினும், கோலாலம்பூர் பன்னாட்டு வானூர்தி நிலையத்திற்கான துரிதத் தொடருந்து இணைப்பு (*Express Rail Link*) தொடங்கப்படுவதற்கு முன்னர், இந்த நிலையம் மட்டுமே கோலாலம்பூர் பன்னாட்டு வானூர்தி நிலையத்தை இணைக்கும் தொடருந்து நிலையமாகவும் செயல்பட்டது.

### கோலாலம்பூர் பன்னாட்டு வானூர்தி நிலையம்

கோலாலம்பூர் பன்னாட்டு வானூர்தி நிலையத்திற்கு செல்லும் பேருந்துகள் இங்கு உள்ளன. பொதுவாக நீலாய் நகரிலிருந்து வானூர்தி நிலையத்தை அடைய ஒரு மணிநேரம் பிடிக்கும்.

இந்த நிலையத்தில் 2 பக்க நடைமேடைகள்; 2 வழித்தடங்கள் உள்ளன. நிலையத்தில் பயணச் சீட்டு  வழங்கிடம் மற்றும் மூன்று பயணச் சீட்டு விற்பனை இயந்திரங்களும் உள்ளன.

## மேலும் காண்க
* மலேசிய தொடருந்து போக்குவரத்து
* யூகேஎம் கொமுட்டர் நிலையம்
* நீலாய் 
* பாங்கி கொமுட்டர் நிலையம் 
* கோலாலம்பூர் பன்னாட்டு வானூர்தி நிலையம்

## நீலாய் நிலையக் காட்சியகம்

File:Stesen Komuter Nilai 1.jpg
File:Nilai KTM Station concourse (230708) 04.jpg
File:Nilai Station A6.jpg
File:Nilai KTM Station platform (230708) 06.jpg
File:Nilai KTM Station signboard (230708) 04.jpg


## மேற்கோள்கள்

## வெளி இணைப்புகள்

பகுப்பு:நெகிரி செம்பிலான் மாநிலத்தின் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
யாகுட்சுக்கு

**யாகுட்சுக்கு** (*Yakutsk*) என்ற நகரம், உருசியா நிலப்பகுதியிலுள்ள சகா குடியரசின் தலைநகரம் ஆகும். இந்நகரம் ஆர்க்டிக் வட்டத்தின் தெற்குப் பகுதியில்  தொலைவில் உள்ளது. சுரங்க தொழில்கள் அதிகம் நடைபெறும் நகரமாக இது இருப்பதால், இங்குள்ள மக்கள் தொகை வெகுவாக அதிகரிக்கிறது. இந்நகரத்தின் மக்கள் தொகை, 2021 ஆம் ஆண்டின் கணக்குப்படி, 3, 55, 443 ஆகும்.

## தட்பவெப்பம்
இந்நகரத்தின் வருடாந்திர சராசரி வெப்பநிலை  ஆகும்.

## கல்வி
இந்நகரத்தின் தொடக்கக் கல்வியும், உயர்நிலைக் கல்வியும், யுனெசுகோ (UNESCO ASPNet) இணைந்து செயற்படுகின்றன. சகா-துருக்கிய கல்லூரி, சகா-பிரான்சியப் பள்ளி, சகா-கொரியன் பள்ளி, யாகுட்சுக்கு பள்ளி எண் 16 (Yakutsk School Number 16) ஆகியன இத்திட்டத்தில் இணைந்துள்ளன.

## மேற்கோள்கள்

பகுப்பு:உருசிய நகரங்கள்
லாபு கொமுட்டர் நிலையம்

**லாபு கொமுட்டர் நிலையம்** (ஆங்கிலம்: *Labu Komuter Station*; மலாய்: *Stesen Komuter Labu*) என்பது மலேசியா, நெகிரி செம்பிலான், சிரம்பான் மாவட்டம், லாபு நகர்ப்பகுதியில் அமைந்துள்ள கொமுட்டர் நிலையம் ஆகும். லாபு நகரத்தில் இந்த நிலையம் அமைந்துள்ளதால்,  லாபு நகரத்தின் பெயரில் அதற்கும் பெயரிடப்பட்டது. முன்பு இந்த நிலையம் **லாபு தொடருந்து நிலையம்** (*Labu Railway Station*) என்று அழைக்கப்பட்டது. 

ஒரு கிராமத்திற்கும் ஒரு பெரிய செம்பனை தோட்டத்திற்கும் இடையில் அமைந்துள்ள இந்த நிலையம் 1903-ஆம் ஆண்டிலேயே தன் சேவைகளைத் தொடங்கி விட்டது. இதற்கிடையில் 1995-ஆம் ஆண்டு வரை கேடிஎம் இண்டர்சிட்டி சேவைகளையும் வழங்கி வந்தது. 

சிரம்பான் வழித்தடம் என்றும்; காஜாங் வழித்தடம் என்றும் அழைக்கப்பட்ட  புலாவ் செபாங் வழித்தடத்தில் இந்த நிலையம் தற்போது சேவையில் ஈடுபட்டுள்ளது.

## பொது

இந்த நிலையத்தில் 2 பக்க நடைமேடைகள்; 4 வழித்தடங்கள் உள்ளன. இந்த நிலையத்தில் நிற்காத தொடருந்துகள், நிலையத்தின் நடுவில் உள்ள இரண்டு வழித்தடங்களைப் பயன்படுத்திக் கொள்கின்றன. 

பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. 

### லாபு கொமுட்டர் நிலையம்

இந்த நிலையம் 1995-ஆம் ஆண்டில் புதுப்பிக்கப்பட்டது. இந்த நிலையத்தில் பயணச் சீட்டு  வழங்கிடம் மற்றும் இரண்டு பயணச் சீட்டு விற்பனை இயந்திரங்களும் உள்ளன.

லாபு கொமுட்டர் நிலையம், நகரின் மையத்திற்கு அருகில்; நீலாய் கொமுட்டர் நிலையத்திற்கும்; திரோய் கொமுட்டர் நிலையத்திற்கும்  இடையில் உள்ளது.

## லாபு நகரம்
லாபு நகரம், சிரம்பான் நகர மையத்தில் இருந்து 21 கி.மீ. தொலைவில் உள்ளது. லாபு என்பது பூசணி காயைக் குறிக்கும் ஒரு மலாய் சொல் ஆகும். 19-ஆம் நூற்றாண்டின் தொடக்கத்தில் லாபு முக்கிம் நிறுவப்பட்டது. சுங்கை ஊஜோங் ஆட்சியின் எட்டாவது உண்டாங் பதவி வகித்த டத்தோ கெலானா பெட்ரா ஸ்ரீ ஜெயா (*Dato' Kelana Petra Sri Jaya*) என்பவரால் லாபு முக்கிம் உருவாக்கப்பட்டது. 

இரண்டாம் உலகப் போரின் போது, சப்பானியர்கள் லாபு நகரத்தைத் தங்களின் தலைமையகங்களில் ஒன்றாகப் பயன்படுத்தினார்கள். இந்த நகரத்திற்கு அருகில் பல கோட்டைகளைக் கட்டினார்கள். அவை பெரும்பாலும் 1995-ஆம் ஆண்டில், இரட்டை தொடருந்து வழித்தடங்கள் அமைக்கப் படுவதற்காக இடிக்கப்பட்டு விட்டன.

1966 அக்டோபர் 31-ஆம் தேதி, அமெரிக்க அதிபர் லின்டன் பி. ஜான்சன் இந்த நகருக்குப் பயணம் செய்தார். அவர் சென்ற இடமான லாபு ஜெயாவிற்கு பெல்டா ஜான்சன் (*FELDA LB Johnson*) என்று பெயரிடப்பட்டது.

## மேலும் காண்க
* மலேசிய தொடருந்து போக்குவரத்து
* மலேசியாவில் தொடருந்து மின்மயமாக்கல்
* நீலாய் 
* பாங்கி கொமுட்டர் நிலையம் 
* பத்தாங் பெனார் கொமுட்டர் நிலையம்

## லாபு நிலையக் காட்சியகம்

File:Labu station (Rawang-Seremban Line) (entrance), Labu.jpg
File:Labu 1.jpg
File:Labu KTM Station signboard (220709).jpg
File:Labu 2.jpg


## மேற்கோள்கள்

## வெளி இணைப்புகள்

பகுப்பு:நெகிரி செம்பிலான் மாநிலத்தின் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
முத்திரை

**முத்திரை** என்ற தலைப்பில் உள்ள கட்டுரைகள்:

* அஞ்சல் தலை
* குடும்ப அட்டை
* இரப்பர் முத்திரை
*முத்திரை (பரதநாட்டியம்)
*முத்திரை (இசை)
* முத்திரை (திரைப்படம்)
நாங்கர்

**நாங்கர்** (*Nanger*) என்பது பொதுவாக *கெசெல்சு* என்று அழைக்கப்படும் மான்களின் ஓர் பேரினமாகும். *நாங்கர்* முதலில் *கெசெல்லா* பேரினத்திற்குள் சிற்றினமாகக் கருதப்பட்டது. ஆனால் பின்னர் இது பேரின தகுதிக்கு உயர்த்தப்பட்டுள்ளது. *நாங்கர்* பேரினத்தில் உள்ள மூன்று சிற்றினங்கள் கீழே கொடுக்கப்பட்டுள்ளன.

* *நாங்கர் வான்கோபெனி*†

## மேற்கோள்கள்

பகுப்பு:பாலூட்டிப் பேரினங்கள்
வல்வெட்டி

**வல்வெட்டி** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது கரவெட்டி பிரதேச செயலாளர் பிரிவில் அமைந்துள்ளது. இது கரவெட்டிக்கு வடமேற்கே சுமார் 5 கிலோமீட்டர் தூரத்தில் அமைந்துள்ளது.

## நிறுவனங்கள்
வல்வெட்டியில் அமைந்துள்ள ஆலயங்களுள் வல்வெட்டி வேவில் வீரகத்தி விக்னேசுவரர் ஆலயம் மிகவும் பிரசித்தி பெற்றது. இவ்வூரில் வல்வெட்டி இந்து தமிழ்க்கலவன் பாடசாலையும், வல்வெட்டி விநாயகர் வித்தியாலயமும் அமைந்துள்ளன.

## வல்வெட்டியைச் சேர்ந்தவர்கள்
* க. குமாரசுவாமி முதலியார், புலவர்

## மேற்கோள்கள்

## வெளி இணைப்புகள்
*தொகைமதிப்பு மற்றும் புள்ளிவிபரத் திணைக்களம், இலங்கை

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மிசூனா

**மிசூனா** , *kyouna (京菜)*, ஆங்கிலம்: *Japanese mustard greens*,  அல்லது *spider mustard*', என்பது *[[பிராசிகா இராபா]]* என்ற தாவரயினத்தின்  பயிரிடும்வகை ஆகும். யப்பானில் தொன்று தொட்டே பயிரிட்டு வருகின்றனர். விண்வெளியிலும் இதனை வளர்க்க முடிகிறது என விண்வெளி ஆய்வு செய்திகள் தெரிவிக்கின்றன. 2019 ஆம் ஆண்டு, பன்னாட்டு விண்வெளி நிலையத்தில்  நிரூபித்தனர். 

## புறத்தோற்றமும், பயன்பாடும்

இதன் இலைகளின் புறத்தோற்றம் அடர் பச்சை நிறத்துடனும், இலை விளிம்புகள் பற்கள் போன்றும் இருக்கின்றன. இதன் சுவை கொஞ்சம் காரமாகவும், சுவை தூண்டியாகவும் இருக்கிறது. கார முட்டைக்கோசுக் கீரையை விட சுவை சற்று குறைவாகவே இருக்குமெனக் கூறப்படுகிறது." இதனை பலவித சூப் ஆகவும், நபேமோனோ (nabemono)கவும் உண்கின்றனர். இவற்றில் பல வகையான உணவுகளைத் தயாரிக்கின்றனர்.

## மேற்கோள்கள்

## வெளி இணைப்புகள்
*PROTAbase on ''Brassica rapa''
*

பகுப்பு:கீரைகள்
ஜூடித் துலுகா

**ஜூடித் சுமின்வா துலுகா** (*Judith Tuluka*) என்பவர் காங்கோ அரசியல்வாதி ஆவார். இவர் காங்கோ மக்களாட்சிக் குடியரசின் பிரதமராகக் குடியரசுத் தலைவர் பெலிக்சு சிசெகெடியால் 1 ஏப்ரல் 2024 அன்று நியமிக்கப்பட்டார். இந்த பதவியினை ஏற்கும் முதல் பெண்மணி துலுகா ஆவார். இவரது அரசினை தேசிய சட்டமன்றம் அங்கீகரிக்கப்படும் வரை இவர் பிரதமராக நியமிக்கப்பட்டுள்ளார். இவரது நியமனத்திற்கு முன்பு துலுகா லுகோண்டே அமைச்சரவையில் திட்டமிடல் அமைச்சராக இருந்தார்.

சுமின்வா பிரசல்சு பிரி பல்கலைக்கழகத்தில் பயன்பாட்டுப் பொருளாதாரத்தில் முதுகலைப் பட்டமும், வளரும் நாடுகளில் வேலை குறித்த கூடுதல் ஆய்வுகளின் பட்டயப்படிப்பும் முடித்துள்ளார்.

ஐக்கிய நாடுகள் வளர்ச்சித் திட்டம் உள்ளிட்ட ஐக்கிய நாடுகளின் நிறுவனங்களில் சேருவதற்கு முன்பு துலுகா வங்கித் துறையில் பணியாற்றினார். இவர் நாட்டின் கிழக்கில் ஒரு சமூக ஆதரவு திட்டத்தில் தேசிய நிபுணராக இருந்தார். பின்னர் நிதிநிலை அமைச்சகத்தில் பணியாற்றினார். இதன் பின்னர் குடியரசுத் தலைவரின் மூலோபாய கண்காணிப்புக் குழுவின் துணை ஒருங்கிணைப்பாளராக ஆனார்.

சுமின்வா 24 மார்ச் 2023 அன்று பிரதமர் சாமா லுகோண்டே அரசாங்கத்தில் திட்டமிடல் அமைச்சராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1967 பிறப்புகள்
பகுப்பு:காங்கோ மக்களாட்சிக் குடியரசு மக்கள்